Αντιεξουσιαστική Κίνηση

Η Αντιεξουσιαστική Κίνηση (Α.Κ.) είναι μία ελληνική πολιτική οργάνωση χωρίς ιεραρχική δομή, με στόχο τη διάχυση του αντιεξουσιαστικού λόγου στην κοινωνία, μέσω της συστηματικής παρουσίας της στον δρόμο και στους κάθε είδους κοινωνικούς χώρους.

Ίδρυση
Η συλλογικότητα δημιουργήθηκε τον Δεκέμβριο του 2002 από μια πρωτοβουλία αντιεξουσιαστών ενάντια στη σύνοδο κορυφής των κρατών-μελών της Ευρωπαϊκής Ένωσης στη Θεσσαλονίκη, ως Αντιεξουσιαστική Κίνηση Salonika 2003. Τον επόμενο χρόνο συγκροτήθηκε σε πανελλαδικό δίκτυο αυτόνομων, όμως μη αυτονομημένων συνελεύσεων, προσκαλώντας κάθε φωνή αντίστασης "σε ένα ζωντανό διάλογο ρήξης με την εξουσία".  

Σήμερα πρόκειται για ένα δίκτυο ανοιχτών συνελεύσεων σε πόλεις της Ελλάδας όπως η Αθήνα, η Θεσσαλονίκη, και τα Ιωάννινα. 

Θέσεις

Η Αντιεξουσιαστική Κίνηση έχει τρεις βασικές αρχές, τη συμφωνία των συμμετεχόντων για μη κατάληψη της εξουσίας, την άμεση δημοκρατία και τον αντιεξουσιαστικό χαρακτήρα. Κείμενο συμπερασμάτων πανελλαδικού διήμερου της Αντιεξουσιαστικής Κίνησης. Το κείμενο που συμπυκνώνει τη συζήτηση και τα συμπεράσματα του πανελλαδικού διημέρου της Αντιεξουσιαστικής Κίνησης που έγινε στην Αθήνα στις 1-2 Νοεμβρίου 2003 Kύριο ζητούμενό της αναφέρει ότι είναι ο λόγος και η πρακτική της να βρουν ευρύτερη απήχηση στην κοινωνία, με την αποφυγή των στενών ιδεολογικών ορισμών και των έτοιμων λύσεων.Γενική Περιγραφή του πλαισίου της Α.Κ.  (στα δεξιά του ιστότοπου) 

Διακηρύσσει ότι η συγκρότηση κοινών ενώνει με μια λεπτή γραμμή όλα τα εγχειρήματα των κινημάτων. Προτάσσει την οικειοποίηση του δημόσιου ως κοινού πέρα από μορφές οργάνωσης με βάση το κράτος και το κεφάλαιο. Κεντρική θέση της αποτελεί ότι η συγκρότηση Κοινών από τα κινήματα και τις κοινωνίες ανοίγουν αντικαπιταλιστικές προοπτικές για εναλλακτικά σχέδια κοινωνικής αναπαραγωγής από τα κάτω, με στόχο την ικανοποίηση των κοινωνικών αναγκών και όχι τη συσσώρευση πλούτου. Μια δημοκρατία των Κοινών βασίζεται στη συγκρότηση διαδικασιών από κοινού (ανα)παραγωγής αρχών και αξιών που προάγουν το συλλογικό συμφέρον, την ισονομία, την προστασία των κοινών πόρων (φυσικών, πνευματικών, ψηφιακών κ.ά.), την αλληλεγγύη. Η από κοινού προσπάθεια (ανα)παραγωγής των κοινών δημιουργεί δυναμικές κοινωνικές σχέσεις και συμβάλλει στη βιωσιμότητά τους ώστε να χρησιμοποιηθούν για το κοινωνικό όφελος σε ένα πλαίσιο αντίστασης ενάντια στην καπιταλιστική εξουσία. 

Στο τελευταίο κείμενο θέσεων της, έπειτα από τη 18η Πανελλαδική Συνάντηση του δικτύου αυτόνομων συνελεύσεων της Αντιεξουσιαστικής Κίνησης, που έλαβε χώρα στον Ελεύθερο Κοινωνικό Χώρο «Αλτάι», στα Εξάρχεια, στις 26 και 27 Οκτώβρη του 2024. η Αντιεξουσιαστική Κίνηση δηλώνει ως νέο της πρόταγμα την "ρητή θέσμιση του κενού της μη αναπαραστάσιμης εξουσίας,".

Δράση
Η Αντιεξουσιαστική Κίνηση συμμετέχει σε κοινωνικούς αγώνες και κινήματα. Αναφέρονται ενδεικτικά οι αγώνες ενάντια στους τρομονόμους και τα λευκά κελιά την περίοδο 2002-2004, το φεστιβάλ ANTI-Olympics 2004, η διοργάνωση No Border στη Βέννα της Ροδόπης και στην Πάτρα, οι πρωτομαγιές στη ναυπηγοεπισκευαστική ζώνη του Περάματος, οι μεγάλες διαδηλώσεις των φοιτητικών κινητοποιήσεων την περίοδο 2006-2007, ο  Δεκέμβρης του 2008, το κίνημα των πλατειών το 2011, τα B-Fest, τα οικολογικά κινήματα για την εκτροπή του Αχελώου και τις εξορύξεις στη Χαλκιδική, και το προσφυγικό/μεταναστευτικό ζήτημα των τελευταίων χρόνων. Τον Δεκέμβριο του 2003 αποφασίστηκε η έκδοση του πολιτικού περιοδικού Βαβυλωνία με πανελλαδική εμβέλεια και στόχο τη δημιουργία ενός εντύπου σε συνεχή γόνιμο διάλογο με την κοινωνία από τη σκοπιά της ρήξης και της αντιπληροφόρησης. Η Αντιεξουσιαστική Κίνηση συμμετείχε, επίσης, σε διεθνείς καμπάνιες ενάντια στη Σύνοδο του G8 στο Ροστόκ τον Ιούνιο 2007 και στο κίνημα του Blockoccupy με αφορμή τα εγκαίνια του νέου κτιρίου της Ε.Κ.Τ. στη Φραγκφούρτη τον Μάρτιο 2015. Συμμετέχει στην Ευρωπαϊκή Αντιεξουσιαστική πλατφόρμα Βeyond Europe.

Παραπομπές

Εξωτερικοί σύνδεσμοι
Επίσημoς ιστότοπος της Α.Κ.
Μπροσούρα Θέσεων | Μάιος 2017
Περιοδικό Βαβυλωνία
Διεθνές Αντιεξουσιαστικό Φεστιβάλ της Βαβυλωνίας B-FEST
Βeyond Europe – Αντιεξουσιαστική πλατφόρμα ενάντια στον καπιταλισμό

Κατηγορία:Πολιτικά κινήματα στην Ελλάδα
Κατηγορία:Αναρχικές οργανώσεις στην Ελλάδα